Imtella' Awwissu 19, 2021 Ritratti: EAST2WEST NEWS Ġuvni ta' 19-il sena residenti Kabul tilef ħajtu wara li nqabad taħt ir-roti ta' ajruplan hu u jipprova jaħrab mill-kapitali Afgana. Il-vittma, Zaki Anvari, kien fost il-mijiet ta' familji Afgani li fl-aħħar jiem ippruvaw jaħarbu minn pajjiżhom wara li t-Taliban ħadu kontroll taż-żoni kollha tal-pajjiż. Il-ġuvni kien meqjus bħala futboler promettenti, tant li kien diġà mgħajjat mat-tim nazzjonali Afgan ta' taħt il-21 sena. Ritratt: EAST2WEST NEWS Skont rapporti, Anvari nstab mejjet wara li l-ajruplan militari li kien fuqu, il-Boeing C-17 Globemaster III, għamel inżul ta' emerġenza fil-Qatar. Ajruplan, li għalkemm jesa' 154 ruħ rikkeb aktar minn 600 persuna li trassu kif setgħu akkost li jitilqu minn pajjiżhom. S'issa, qed jiġi rappurtat li minn tal-anqas 12-il persuna tilfet ħajjitha qalb il-kaos li nħoloq fl-Ajruport Internazzjonali Hamid Karzai ta' Kabul malli t-Taliban ħa r-riedni tal-pajjiż f'idejh .